en en en en en id en en fr ms ca id en en en id en en fr ms ca id tr en id id id id id id id id ms id ms ms id id id id id id id ms id de id id id id id id id id id id id id id id id en en id en de en en nl en en en ms ms en id en id en ms fr en id id en en en da ms ms en zh en id en en en en fa en en en en en en es en en ms en fr en en en en en id en en
Yatim Sebelas Bulan: Muhasabah Sedekah di Bulan Ramadan – Saifulislam.Com
Wednesday , October 5 2022
“Program sudah nak habis. Seronok tak program kali ini?” saya bertanya kepada salah seorang peserta.
“Seronok. Ustaz datanglah selalu ke sini” katanya.
“Sedih apabila ibu bapa terpaksa meninggalkan kalian di rumah anak yatim ini… begitulah juga adakalanya anak-anak ustaz rasa apabila mereka ditinggalkan di rumah kalau ustaz selalu datang ke sini” saya memusing idea.
“Nanti ustaz kirim salam dekat anak-anak ustaz ye. Seronok tengok gambar” kata peserta yang ramah tamah itu tadi. Mereka beriya-iya meminta saya menunjukkan gambar keluarga saya yang ada di dalam laptop.
“Insya Allah… Hah, tak lama lagi Ramadhan. Apa macam?” saya menyambung perbualan.
“Seronok dan tak seronok” balas salah seorang mereka.
“Macam mana tu?” saya tertarik untuk mengorek lagi.
“Seronok sebab bulan puasa nanti ada banyak majlis. Jemputan di hotel, di pejabat cantik-cantik” ujarnya.
Ramadhan memang bulan yang sibuk bagi banyak rumah anak yatim. Jadual Ramadhan mereka adakalanya penuh seawal bulan Rejab. Pelbagai syarikat korporat dan hartawan tampil menghulurkan bantuan mereka di bulan Ramadhan dengan mengadakan majlis berbuka puasa bersama anak-anak yatim.
Bukan sahaja badan korporat, malah artis-artis pun turun sama.
Ada kalanya saya kasihan melihat anak-anak yatim itu yang mengeluh kerana mereka tidak sempat membaca al-Quran kerana diangkut ke sana sini memenuhi undangan.
“Kami menderita kekenyangan ustaz!” kata salah seorang anak yatim yang menyertai program motivasi saya itu. Kata-katanya disambut gelak ketawa kami semua.
Kalau kita pandai mengorek, macam-macam cerita yang boleh kita perolehi dari anak-anak yatim ini. Mereka orang yang ‘menyimpan’ kerana selalunya kekurangan rasa kepercayaan kepada orang luar, tetapi jika kepercayaan itu boleh dihasilkan, berhamburan pula cerita berselang air mata.
Tentu sahaja dalam keseronokan melayan undangan di sepanjang Ramadhan, terselit rasa sedih yang tiada ubatnya. Mampukah si anak yatim ini makan sedap-sedap tatkala sesetengahnya terkenangkan ibu atau ayah di kampung yang entah nasinya berlauk atau pun tidak, atau mungkin sahaja berbukanya tanpa nasi. Pasti sahaja kesedihan itu tampil kerana Ramadhan adalah bulan kita makan bersama, dan anak-anak yatim kehilangan segala yang itu.
“Itukah yang kamu maksudkan dengan tak seronoknya di bulan Ramadhan?” saya bertanya.
“Bukan itu ustaz. Yang itu saya faham. Saya tak boleh nak buat apa sebab itu ujian Allah ke atas saya sebagai anak yatim” katanya, petah menyusun kata.
“Yang tidak seronoknya ialah, kami ‘beribu bapa’ sebulan, dan terbiar yatim 11 bulan!” simpul anak muda di depan saya ini.
Sesungguhnya Islam adalah agama yang mengajar kita untuk peka dengan sense of purpose. Ia agama yang mengajar kita hidup bertujuan, justeru perbuatan-perbuatan seharian juga harus dengan kepekaan yang sama. Mengabaikan tujuan, bererti kita menghilangkan makna pada perbuatan, maka bertaburanlah hikmah dan faedah menjadi tidak tentu arah atas perbuatan yang kita lakukan.
Bulan Ramadhan adalah bulan perlatihan.
Segala ibadah bukan sekadar mengisi musim ibadah, tetapi untuk mencetus momentum yang perlu bagi bulan-bulan yang seterusnya. Ramadhan itulah kursus motivasi, ia jugalah kursus kemahiran, ia jugalah kursus peningkatan agar cergas iman dan tubuh badan. Justeru apa sahaja perlakuan kita di bulan Ramadhan, bukan sekadar mengejar pahala yang dijanjikan, tetapi ia memberhentikan kebiasaan yang buruk lalu digantikan dengan perlatihan untuk mencetuskan kebiasaan yang baik.
Sebesar-besar kebaikan adalah memberi makan kepada mereka yang berpuasa.
Apakah ia sekadar soal pahala?
Saya tetap melihatnya sebagai perlatihan.
Ada banyak riwayat yang menjelaskan tentang kelebihan bersedekah di bulan Ramadan, biar pun kebanyakannya adalah riwayat yang lemah. Namun riwayat yang menjelaskan tentang pemurahnya Nabi sallallahu ‘alayhi wa sallam di bulan Ramadan adalah riwayat yang sahih. Bisakah kita memahami, bahawa baginda itu begitu pemurah di bulan Ramadan, kerana ramai yang berhajat di bulan Ramadan, dan bukanlah semata-mata mengejar kelebihan makna sebuah bulan, hingga mengenepikan maksud asas bersedekah, iaitu menunaikan hajat?
Agar agama kita tidak kaku. Memenangkan bulan, membelakangkan insan.
Maka bulan Ramadhan adalah bulan melatih kita untuk peka kepada orang susah, anak yatim, ibu tunggal, saudara baru dan sekalian yang mendamba bantuan. Justeru apakah ertinya jika badan-badan korporat menjadikan Ramadan sebagai bulan menunaikan corporate social responsibility (CSR) mereka, hingga anak yatim menderita kekenyangan, tetapi kemudiannya anak yatim ini tidak diendahkan pada bulan-bulan yang seterusnya?
Jika kita mahu bercakap tentang pahala, maka saya berasakan bahawa jika keadaan ini terus dibiarkan, ada kemungkinan membantu anak yatim di bulan Syaaban, Safar atau Rabi’ul Awwal, lebih berpahala berbanding dengan derma dermawan di bulan Ramadhan. Mengadakan jamuan berbuka puasa untuk anak yatim sudah berubah dari kebajikan dan ibadat kepada adat. Adat yang buta tujuan!
Semua orang buat, kita kena buat. Tetapi pada waktu anak-anak yatim itu benar-benar memerlukan bantuan, mereka sepi ditinggalkan.
Agama ialah perlatihan HIDUP DENGAN TUJUAN. Dengan mengabaikan soal BERTUJUAN DALAM PERBUATAN, agama bertukar menjadi permainan dan perlakuan yang bersifat sendaan ke atas kemanusiaan.
Yatim 11 bulan, malang sekali nasib kalian.
Versi asal artikel ini adalah petikan buku Transformasi Ramadan.
Previous Palestin Memanggil Muslim Kembali Kepada Islam
Next Belfast Tidak Pernah Melupakan Palestin
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
23/07/2014 at 8:19 AM
rasa tamparan ke muka saya
24/07/2014 at 12:35 AM
Sedihnya rasa. Kurniakan nikmat rezeki melimpah ruah untuk sama2 berkongsi dengan anak2 INI 🙁
Leave a Reply to Aimi shaklee Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved